title: 2009/797/EK,Euratom: A Tanács határozata ( 2009. október 27. ) az Európai Gazdasági és Szociális Bizottság egy olasz tagjának kinevezéséről

text:
               31.10.2009

               HU

               Az Európai Unió Hivatalos Lapja

               L 285/40

      A TANÁCS HATÁROZATA

   (2009. október 27.)
   az Európai Gazdasági és Szociális Bizottság egy olasz tagjának kinevezéséről
   (2009/797/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a 2006/524/EK, Euratom (1) és a 2006/651/EK, Euratom tanácsi határozatra (2),
   tekintettel az olasz kormány javaslatára,
   tekintettel a Bizottság véleményére,
   mivel Susanna FLORIO hivatali idejének lejártát követően az Európai Gazdasági és Szociális Bizottság egy tagjának helye megüresedett,
   A KÖVETKEZŐKÉPPEN HATÁROZOTT:
   1. cikk
   A Tanács Stefano PALMIERI-t, responsabile dell’area di ricerca Sviluppo locale e politica industriale dell’IRES CGIL - Istituto di ricerche economiche e sociali Confederazione generale italiana del lavoro (II. csoport – Munkavállalók) a hivatali idő hátralévő részére, azaz 2010. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2009. október 27-én.

            a Tanács részéről

            az elnök

         C. BILDT

      (1)  HL L 207., 2006.7.28., 30. o.

      (2)  HL L 269., 2006.9.28., 13. o.


title: A Tanács határozata az Európai Unió 2015-ös pénzügyi évre vonatkozó 3. sz. költségvetés-módosítási tervezetéről szóló tanácsi álláspont elfogadásáról

text:
               24.6.2015

               HU

               Az Európai Unió Hivatalos Lapja

               C 207/4

         A TANÁCS HATÁROZATA
   az Európai Unió 2015-ös pénzügyi évre vonatkozó 3. sz. költségvetés-módosítási tervezetéről szóló tanácsi álláspont elfogadásáról
   (2015/C 207/04)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződéssel és különösen annak 106a. cikkével együtt értelmezett, az Európai Unió működéséről szóló szerződésre és különösen annak 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2015. június 19-én elfogadta az Európai Unió 2015-ös pénzügyi évre vonatkozó 3. sz. költségvetés-módosítási tervezetéről szóló álláspontját.
   A teljes szöveg megtekinthető a Tanács honlapján és letölthető onnan: http://www.consilium.europa.eu/

      Kelt Luxembourgban, 2015. június 19-én.

            a Tanács részéről

            az elnök

         J. REIRS

      (1)  HL L 298., 2012.10.26., 1. o.

      (2)  HL L 69., 2015.3.13., 1. o.


title: 2009/843/EK: Az Európai Parlament és a Tanács határozata ( 2009. október 21. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, valamint a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről

text:
               19.11.2009

               HU

               Az Európai Unió Hivatalos Lapja

               L 304/4

      AZ EURÓPAI PARLAMENT ÉS A TANÁCS HATÁROZATA

   (2009. október 21.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, valamint a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről
   (2009/843/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről, valamint a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 2. cikke (3) bekezdésére,
   tekintettel a Bizottság javaslatára,
   mivel:

               (1)

               Az Európai Globalizációs Alkalmazkodási Alapot (EGF) azért hozták létre, hogy kiegészítő támogatást nyújtson a világkereskedelemben bekövetkezett változásokból eredő fő strukturális változások következményei által sújtott munkavállalóknak, és segítséget nyújtson számukra a munkaerőpiacra történő ismételt beilleszkedéshez.

               (2)

               A 2006. május 17-i intézményközi megállapodás az alap igénybevételét az évi 500 millió EUR-s plafonértéken belül engedélyezi.

               (3)

               Németország a távközlési ágazatban történt elbocsátásokra tekintettel 2009. február 6-án az EGF igénybevételére irányuló kérelmet nyújtott be. A kérelem eleget tesz az 1927/2006/EK rendelet 10. cikkében lefektetett, a pénzügyi hozzájárulás meghatározásához kapcsolódó követelményeknek, ezért a Bizottság egy 5 553 850 EUR-s összeg rendelkezésre bocsátását javasolja.

               (4)

               Az EGF-et ezért igénybe kell venni a Németország által benyújtott kérelemre történő pénzügyi hozzájárulás nyújtása érdekében,

         A KÖVETKEZŐKÉPPEN HATÁROZOTT:
   1. cikk
   Az Európai Uniónak a 2009-es pénzügyi évre vonatkozó általános költségvetése számára igénybe kell venni az Európai Globalizációs Alkalmazkodási Alapot 5 553 850 EUR-s összeg nyújtása érdekében, kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában közzé kell tenni.

      Kelt Strasbourgban, 2009. október 21-én.

            az Európai Parlament részéről

            az elnök

         J. BUZEK

            a Tanács részéről

            az elnök

         C. MALMSTRÖM

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2007/645/EK: A Tanács határozata ( 2007. október 1. ) a Régiók Bizottsága egy máltai tagjának és két máltai póttagjának kinevezéséről

text:
               6.10.2007

               HU

               Az Európai Unió Hivatalos Lapja

               L 261/26

      A TANÁCS HATÁROZATA

   (2007. október 1.)
   a Régiók Bizottsága egy máltai tagjának és két máltai póttagjának kinevezéséről
   (2007/645/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a máltai kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Doris BORG lemondását követően a Régiók Bizottsága egy tagjának helye betöltetlen maradt. Joe BORG és Paul BUTTIGIEG megbízatásának lejártát követően a Régiók Bizottsága két póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottságába a hivatali idő hátralévő részére, azaz 2010. január 25-ig a következő tagot és póttagokat nevezi ki:

               a)

               tagként:

                           —

                           Frederick CUTAJAR-t, Santa Lucia önkormányzata polgármesterét;

               b)

               póttagként:

                           —

                           Doris BORG-ot, Birkirkara önkormányzata polgármester-helyettesét,

                           —

                           Maria NATOLI-t, Nadur önkormányzata önkormányzati tagját.

         2. cikk
   Ez a határozat elfogadásának napján lép hatályba.

      Kelt Luxembourgban, 2007. október 1-jén.

            a Tanács részéről

            az elnök

         M. LINO

      (1)  HL L 56., 2006.2.25., 75. o.


title: A Tanács 2010/799/KKBP határozata ( 2010. december 13. ) a tömegpusztító fegyverek elterjedése elleni EU-stratégia végrehajtásának támogatása érdekében egy tömegpusztító fegyverektől és hordozóeszközeiktől mentes közel-keleti övezet létrehozásához vezető bizalomépítési folyamat támogatásáról

text:
               23.12.2010

               HU

               Az Európai Unió Hivatalos Lapja

               L 341/27

         A TANÁCS 2010/799/KKBP HATÁROZATA
   (2010. december 13.)
   a tömegpusztító fegyverek elterjedése elleni EU-stratégia végrehajtásának támogatása érdekében egy tömegpusztító fegyverektől és hordozóeszközeiktől mentes közel-keleti övezet létrehozásához vezető bizalomépítési folyamat támogatásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 26. cikke (2) bekezdésére,
   mivel:

               (1)

               Az EU aktívan végrehajtja a tömegpusztító fegyverek elterjedése elleni EU-stratégiát, és érvényre juttatja az annak III. fejezetében felsorolt intézkedéseket, például a multilateralizmus hatékonyabbá tétele, valamint a stabil nemzetközi és regionális környezet megteremtésének előmozdítása révén.

               (2)

               Az EU elkötelezett a többoldalú szerződések rendszere mellett, amely valamennyi nonproliferációs intézkedés jogi és együttműködési alapját képezi. Az uniós politika a meglévő leszerelési és nonproliferációs szabályok végrehajtására és egyetemessé tételére irányul. Az EU segíti majd a harmadik országokat a multilaterális egyezmények és rendszerek keretében vállalt kötelezettségeik teljesítésében.

               (3)

               A stabil nemzetközi és regionális környezet megteremtésének előmozdítása a tömegpusztító fegyverek elterjedése elleni küzdelem feltétele. E célból az EU ösztönözni fogja a regionális biztonsági megállapodásokat, a regionális fegyverzet-ellenőrzési és leszerelési folyamatokat.

               (4)

               Fontos szerepet tölthetnek be a pozitív és negatív biztonsági garanciák: a tömegpusztító fegyverek megszerzését megelőző ösztönzőként is hathatnak, ugyanakkor visszatartó hatásuk is lehet. Az EU támogatja a biztonsági garanciák további mérlegelését.

               (5)

               A tömegpusztító fegyverek elterjedése globális veszély, amely globális megközelítést igényel. Mivel azonban Európa biztonsága szorosan összefügg a mediterrán térségben és a Közel-Keleten kialakult biztonsági helyzettel és stabilitással, az EU kötelességének érzi, hogy hozzájáruljon e régió biztonságához és stabilitásához.

               (6)

               A 2008. július 13-i párizsi mediterrán csúcson az Unió a Mediterrán Térségért közös nyilatkozat újra megerősítette azt a közös törekvést, amely a béke és a régióbeli biztonság megteremtésére irányul a többek között a regionális biztonság előmozdítását tartalmazó, az 1995. november 27–28-i euromediterrán konferencián elfogadott barcelonai nyilatkozattal összhangban, többek között a tömegpusztító fegyverek elterjedésének megakadályozását célzó nemzetközi és regionális rendszerekhez, fegyverzet-ellenőrzési és leszerelési megállapodásokhoz – így az atomsorompó-szerződéshez (NPT), a vegyifegyver-tilalmi egyezményhez, a biológiai és toxinfegyver-tilalmi egyezményhez, az átfogó atomcsendszerződéshez – és/vagy regionális megállapodásokhoz, mint például a fegyverektől mentes övezetekről szóló megállapodásokhoz, és azok ellenőrzési rendszeréhez való csatlakozás, és az azoknak való megfelelés révén küzd a nukleáris, vegyi és biológiai fegyverek terjedése ellen, valamint azáltal, hogy jóhiszemű módon teljesíti a fegyverzet-ellenőrzési, leszerelési és a fegyverek elterjedése elleni megállapodások szerinti kötelezettségeit.

               (7)

               Az Unió a Mediterrán Térségért részes feleinek célja egy kölcsönösen és ténylegesen ellenőrizhető, nukleáris, vegyi és biológiai tömegpusztító fegyverektől, valamint azok hordozóeszközeitől mentes közel-keleti övezet kialakítása. A felek továbbá fontolóra veszik, hogy gyakorlati lépéseket tegyenek többek között annak érdekében, hogy megakadályozzák a nukleáris, vegyi és biológiai fegyverek elterjedését, valamint a hagyományos fegyverek túlzott mértékű felhalmozódását.

               (8)

               Az EU és a mediterrán partnerek közötti euromediterrán társulási megállapodások rendszeres politikai párbeszédet írnak elő, amely révén fokozódnia kell a regionális biztonságnak és stabilitásnak, valamint amely minden közös érdekű kérdésre és különösen a béke, a biztonság, a demokrácia és a regionális fejlődés kérdésére is kiterjed.

               (9)

               Az EU 2008. június 19–20-án a közel-keleti biztonságról, valamint a tömegpusztító fegyverek elterjedésének megakadályozásáról és a leszerelésről szóló szemináriumot rendezett Párizsban, amelyre egybehívta a régióbeli államok és az uniós tagállamok, valamint a tudományos körök és a nemzeti atomenergia-ügynökségek képviselőit. A résztvevők biztatták az Uniót, hogy mozdítsa elő a vitának különböző fórumokon való folytatását, és azt fokozatosan hivatalosabb mederbe terelje, amely – a barcelonai keretre építve – a kormányzati képviselők közötti megbeszéléseket is magában foglalná, mindez ugyanakkor földrajzilag inkluzívabb formában történne.

               (10)

               Az atomsorompó-szerződés 2010. évi felülvizsgálati konferenciáján a résztvevők kiemelték a Közel-Keletről szóló 1995. évi határozat (az 1995-ös határozat) maradéktalan végrehajtásához vezető folyamat jelentőségét. A konferencián e célból megállapodtak a következő gyakorlati lépésekről, többek között az 1995. évi határozat végrehajtásának támogatására irányuló felajánlások – így például a 2008. júniusi szeminárium nyomonkövetési szemináriumának megrendezésére vonatkozó uniós felajánlás – figyelembevételéről.

               (11)

               Az atomsorompó-szerződés 2010. évi felülvizsgálati konferenciáján emellett elismerték a civil társadalomnak az 1995. évi határozat végrehajtásában játszott fontos szerepét és ösztönöztek minden e téren kifejtett erőfeszítést.

               (12)

               A 2010. június 14-én Luxembourgban megrendezett 20. EU–ÖET közös tanács és miniszteri találkozó résztvevői üdvözölték az atomsorompó-szerződés 2010. évi felülvizsgálati konferenciáján elért eredményeket. A résztvevők megerősítették egy tömegpusztító fegyverektől és hordozóeszközeiktől mentes, az Öböl-térséget is magában foglaló közel-keleti övezet létrehozása iránti támogatásukat,

         ELFOGADTA A KÖVETKEZŐ HATÁROZATOT:
   1. cikk
   (1)   A közel-keleti biztonságról, valamint a tömegpusztító fegyverek elterjedésének megakadályozásáról és a leszerelésről szóló 2008-as szemináriumot követő intézkedésként az EU támogatja az alábbi célok elérését szolgáló tevékenységeket:

               —

               a regionális politikai és biztonsági kérdésekről folytatott párbeszéd ösztönzése a civil társadalmakban és a kormányzatokban, különösen a szakértők, a tisztviselők és a kutatók körében,

               —

               olyan bizalomépítő intézkedések meghatározása, amelyek gyakorlati lépések lehetnek a tömegpusztító fegyverektől és hordozóeszközeiktől mentes közel-keleti övezet létrehozása felé,

               —

               a tömegpusztító fegyverek és hordozóeszközeik elterjedésének megelőzésére vonatkozó releváns nemzetközi szerződések és egyéb eszközök egyetemessé tételével és végrehajtásával kapcsolatos megbeszélések ösztönzése,

               —

               a nukleáris energia békés felhasználásával kapcsolatos kérdések megvitatása, valamint nemzetközi és regionális együttműködés kialakítása ezen a területen.

         (2)   Ezzel összefüggésben az EU által támogatandó projekteknek a következő konkrét tevékenységekre kell kiterjedniük:

               a)

               a közel-keleti biztonságról, a tömegpusztító fegyverek elterjedésének megakadályozásáról és a leszerelésről szóló 2008-as uniós szeminárium nyomon követését szolgáló rendezvény megszervezéséhez szükséges eszközök biztosítása;

               b)

               a nyomonkövetési szemináriumon megvitatott kérdésekről szóló háttéranyagok elkészítéséhez szükséges eszközök biztosítása.

         A projektek részletes leírását a melléklet tartalmazza.
   2. cikk
   (1)   E határozat végrehajtásáért az Unió külügyi és biztonságpolitikai főképviselője felel.
   (2)   Az 1. cikk (2) bekezdésében említett projektek technikai végrehajtását az EU Nonproliferációs Konzorciuma végzi, a főképviselő ellenőrzése mellett. A főképviselő e célból megköti a szükséges megállapodásokat az EU Nonproliferációs Konzorciumával.
   3. cikk
   (1)   Az 1. cikk (2) bekezdésében említett projektek végrehajtását szolgáló pénzügyi referenciaösszeg 347 700 EUR.
   (2)   Az (1) bekezdésben meghatározott összeggel finanszírozott kiadásokat az Unió költségvetésére vonatkozó eljárások és szabályok szerint kell kezelni.
   (3)   A Bizottság felügyeli az (1) bekezdésben említett kiadások megfelelő kezelését. E célból finanszírozási megállapodást köt az EU Nonproliferációs Konzorciumával. A megállapodásban rendelkezni kell arról, hogy az EU Nonproliferációs Konzorciumának – a hozzájárulás nagyságának megfelelően – biztosítania kell az uniós hozzájárulás láthatóságát.
   (4)   A Bizottság törekszik arra, hogy a (3) bekezdésben említett finanszírozási megállapodásokat e határozat hatálybalépését követően a lehető leghamarabb megkösse. A Bizottság tájékoztatja a Tanácsot az ezen eljárás során felmerülő nehézségekről és a megállapodások megkötésének időpontjáról.
   4. cikk
   (1)   A főképviselő az EU Nonproliferációs Konzorciuma által készített rendszeres jelentések alapján jelentést tesz a Tanácsnak e határozat végrehajtásáról. Ezek a jelentések képezik a Tanács által végzett értékelés alapját.
   (2)   A Bizottság tájékoztatást nyújt az 1. cikk (2) bekezdésében említett projektek pénzügyi vonatkozásairól.
   5. cikk
   (1)   Ez a határozat az elfogadásának napján lép hatályba.
   (2)   Ez a határozat a 3. cikk (3) bekezdésben említett finanszírozási megállapodások megkötésének időpontját követően 18 hónappal hatályát veszti. Hat hónappal a hatálybalépését követően veszíti hatályát azonban abban az esetben, ha ezen időpontig nem kerül sor a szóban forgó finanszírozási megállapodások megkötésére.

      Kelt Brüsszelben, 2010. december 13-án.

            a Tanács részéről

            az elnök

         C. ASHTON

      MELLÉKLET

         A tömegpusztító fegyverek elterjedése elleni eu-stratégia végrehajtásának támogatása érdekében egy tömegpusztító fegyverektől és hordozóeszközeiktől mentes közel-keleti övezet létrehozásához vezető bizalomépítési folyamat támogatásával foglalkozó projektek

      1.   Célok

      Az 1995. november 27–28-i euromediterrán konferencián elfogadott barcelonai nyilatkozatban az EU és mediterrán partnerei megállapodtak abban, hogy törekedni fognak egy ténylegesen ellenőrizhető, tömegpusztító fegyverektől és hordozóeszközeiktől mentes közel-keleti övezet megvalósítására. 2008-ban a mediterrán térséggel kapcsolatos párizsi csúcstalálkozó együttes nyilatkozatában az EU kifejezte, hogy erre vonatkozóan kész a Közel-Keletről szóló NPT-felülvizsgálati konferencia 1995. évi határozata (az 1995-ös határozat) végrehajtásának megfelelő kereteit előkészítő, valamint az ezen övezet kialakítására szolgáló gyakorlati lépések mérlegelésére és kidolgozására. E gyakorlati kérdéseket a közel-keleti biztonságról, valamint a tömegpusztító fegyverek elterjedésének megakadályozásáról és a leszerelésről 2008 júniusában Párizsban rendezett uniós szemináriumon vizsgálták meg.
      Az EU véleménye szerint a gyakorlati lépéseknek elő kell mozdítaniuk a nonproliferáció, a fegyverzet-ellenőrzés és a leszerelés terén hatályban lévő valamennyi többoldalú megállapodáshoz és eszközhöz, így például az atomsorompó-szerződéshez (NPT), a vegyifegyver-tilalmi egyezményhez, a biológiai és toxinfegyver-tilalmi egyezményhez, az átfogó atomcsendszerződéshez, az Egyesült Nemzetek keretében létrejött, a nemzetközi szervezett bűnözés elleni egyezményhez, valamint a NAÜ általános biztosítéki egyezményéhez és annak kiegészítő jegyzőkönyvéhez való egyetemes csatlakozást és az azoknak való megfelelést. A hasadóanyag-tilalmi szerződésre irányuló tárgyalások megkezdése szintén döntő fontosságú lépés lenne e tekintetben. E lépések komoly regionális bizalomépítő intézkedések lehetnek a tömegpusztító fegyverektől és azok hordozóeszközeitől ellenőrizhetően mentes övezet létrehozása céljából.
      Az EU folytatni és fokozni kívánja a Mediterrán Unió releváns partnerei között, valamint a közel-keleti térség minden egyéb országával a tömegpusztító fegyverektől mentes övezet létrehozásához kapcsolódó kérdésekről folyó politikai és biztonsági párbeszédet. Az EU bízik abban, hogy konkrét bizalomépítő intézkedések kidolgozása és végrehajtása megkönnyítheti a tömegpusztító fegyverektől mentes övezet kialakításának folyamatát. Ezen bizalomépítő intézkedések többek között az előrehaladás lehetőségét magában rejtő, a tudományos és civil társadalommal kapcsolatos kisebb projektekből, diplomaták és katonák képzési szemináriumaiból, továbbá a régió országaiban tett bizalomépítő látogatásokból állhatnának.
      Az atomenergia békés célú felhasználása iránt a térségben tanúsított növekvő érdeklődést tekintve ugyanakkor erőfeszítéseket kell tenni annak biztosítása érdekében is, hogy a békés célú felhasználás kifejlesztése a legszigorúbb védelmi, biztonsági és nonproliferációs előírásoknak megfelelően történjen. A békés nukleáris együttműködés fokozásának mikéntjére vonatkozó kérdést általánosságban és – például regionális multinacionális nukleáris létesítmények kialakítása révén – konkrétabban is meg kell vizsgálni.
      Az EU úgy véli, hogy ezek a célkitűzések többek között egy valamennyi szerződő fél részvételével megrendezendő, a közel-keleti biztonságról, valamint a tömegpusztító fegyverek elterjedésének megakadályozásáról és a leszerelésről szóló nyomonkövetési szeminárium révén érhető el. A nyomonkövetési szeminárium lehetővé tenné, hogy koncentrált és strukturált megbeszéléseket folytassanak a ténylegesen ellenőrizhető, nukleáris, valamint más tömegpusztító fegyverektől és azok hordozóeszközeitől mentes közel-keleti övezet majdani létrehozásával kapcsolatos követelményekről. A szeminárium előkészítését valamennyi érdekelt féllel szoros együttműködésben kell elvégezni.
      Az EU továbbra is támogatja az atomsorompó-szerződés 1995. évi felülvizsgálatával és a szerződés meghosszabbításával foglalkozó konferencián elfogadott határozatokat és a Közel-Keletről szóló állásfoglalást, valamint az atomsorompó-szerződés 2000. és 2010. évi felülvizsgálati konferenciájának záródokumentumát. Az atomsorompó-szerződés 2010. évi felülvizsgálati konferenciáján több gyakorlati lépésről is megállapodtak, többek között az 1995. évi határozat végrehajtásának támogatására irányuló felajánlások – így például a 2008. júniusi szeminárium nyomonkövetési szemináriumának megrendezésére vonatkozó uniós felajánlás – figyelembevételéről. A konferencián emellett elismerték a civil társadalomnak az 1995. évi határozat végrehajtásában játszott fontos szerepét.
      Az EU a következőképpen kívánja támogatni a fent említett célokat:

                  —

                  a közel-keleti biztonságról, a tömegpusztító fegyverek elterjedésének megakadályozásáról és a leszerelésről szóló 2008-as uniós szeminárium nyomon követését szolgáló rendezvény szervezése,

                  —

                  a nyomonkövetési szemináriumon megvitatott kérdésekről szóló háttéranyagok elkészítéséhez szükséges eszközök biztosítása.

            2.   A projektek leírása

      2.1.   Projekt: A tömegpusztító fegyverektől és hordozóeszközeiktől mentes közel-keleti övezet létrehozásához vezető bizalomépítési folyamatot támogató szeminárium
      2.1.1.   A projekt célja
      A projekt:

                  a)

                  a közel-keleti biztonságról, valamint a tömegpusztító fegyverek elterjedésének megakadályozásáról és a leszerelésről 2008. június 19–20-án Párizsban rendezett uniós szemináriumot követő intézkedésekkel foglalkozik;

                  b)

                  lehetőséget nyújt a Közel-Kelet regionális biztonságával kapcsolatos kérdések megvitatására, ideértve a tömegpusztító fegyverek és hordozóeszközeik elterjedését, valamint a hagyományos fegyverekkel kapcsolatos kérdéseket is;

                  c)

                  lehetővé teszi azoknak a lehetséges bizalomépítő intézkedéseknek a feltárását, amelyek megkönnyíthetik a tömegpusztító fegyverektől és hordozóeszközeiktől mentes közel-keleti övezet létrehozásának folyamatát, többek között a már meglévő övezetek kapcsán összegyűjtött tapasztalatok alapján;

                  d)

                  alkalmat kínál a nemzetközi nonproliferációs és leszerelési szerződések és egyéb eszközök egyetemessé tételének és végrehajtásának megvitatására;

                  e)

                  módot ad a békés nukleáris együttműködés és az ahhoz kapcsolódó segítségnyújtási tevékenységek lehetőségeinek feltárására, többek között az Euratom tapasztalatai alapján.

            2.1.2.   A projekt eredményei
      A projekt:

                  a)

                  el fogja mélyíteni a párbeszédet és növelni fogja a bizalmat a civil társadalomban és a kormányzatokban, hogy további előrehaladást lehessen elérni a regionális biztonság, valamint a tömegpusztító fegyverektől és hordozóeszközeiktől mentes közel-keleti övezet létrehozásának támogatása terén;

                  b)

                  növeli a kölcsönös megértést a regionális biztonság helyzetével, többek között a tömegpusztító fegyverek és hordozóeszközeik elterjedésével, valamint a hagyományos fegyverekkel kapcsolatos kérdésekben;

                  c)

                  felkelti a tömegpusztító fegyverektől és hordozóeszközeiktől mentes közel-keleti övezet létrehozásához szükséges gyakorlati lépések iránti figyelmet, továbbá növeli az ezekkel kapcsolatos ismereteket és érthetőbbé teszi azokat;

                  d)

                  hozzájárul a nemzetközi nonproliferációs és leszerelési szerződések és egyéb eszközök egyetemessé tétele és végrehajtása érdekében kifejtett erőfeszítésekhez;

                  e)

                  elősegíti a nukleáris energiának a legszigorúbb védelmi, biztonsági és nonproliferációs előírások szerinti békés felhasználása területén folytatott nemzetközi és regionális együttműködést.

            2.1.3.   A projekt leírása
      A projekt keretében egy legfeljebb kétnapos szeminárium megrendezésére kerül sor, lehetőleg Brüsszelben vagy a mediterrán régióban.
      A szemináriumon az érintett uniós intézmények képviselői, az uniós tagállamok, valamennyi közel-keleti ország, a nukleáris fegyverrel rendelkező államok és az érintett nemzetközi szervezetek képviselői, valamint tudományos szakértők vesznek részt. A tervek szerint körülbelül száz fő vesz majd részt a szemináriumon.
      A szemináriumon folyó megbeszéléseket tudományos szakértők fogják vezetni. Tekintettel az érinteni kívánt témák érzékeny jellegére, a megbeszéléseket a Chatham House szabály alapján kell lefolytatni, hogy az ülésen elhangzott információk forrásának megjelölése nélkül minél informálisabb és nyitottabb vita alakulhasson ki.
      A meghívott résztvevők és előadók költségeit, azaz az utazást, a szállást és a napidíjat a szervezők fedezik. A tanácsi határozat biztosítja továbbá minden egyéb költség, többek között a konferenciához szükséges felszerelés, az ebédek, a vacsorák, a kávészünetek, a dokumentumok fordítása és a tolmácsolás fedezését.
      Az EU Nonproliferációs Konzorciuma a főképviselő megbízottjával és az EU-tagállamokkal folytatott konzultáció alapján hívja meg a szeminárium résztvevőit.
      A szeminárium megrendezésére 2011-ben kerül sor. Az EU Nonproliferációs Konzorciuma jelentést készít a szemináriumról a főképviselő megbízottja számára. A jelentést emellett eljuttathatják az érintett uniós szervekhez, valamennyi közel-keleti országhoz, más érdekelt országokhoz és az illetékes nemzetközi szervezetekhez is.
      2.2.   Projekt: Háttéranyagok
      2.2.1.   A projekt célja
      A projekt:

                  a)

                  hozzájárul a tömegpusztító fegyverektől és hordozóeszközeiktől mentes közel-keleti övezet létrehozásához vezető bizalomépítési folyamatot támogató szemináriumon megvitatott kérdésekről szóló, legfeljebb nyolc háttérdokumentum elkészítéséhez;

                  b)

                  eszközöket nyújt a regionális biztonság helyzetével, többek között a tömegpusztító fegyverek és hordozóeszközeik elterjedésével, valamint a hagyományos fegyverekkel kapcsolatos kérdések megértéséhez;

                  c)

                  olyan lehetséges bizalomépítő intézkedéseket határoz meg, amelyek gyakorlati lépések lehetnek a tömegpusztító fegyverektől és hordozóeszközeiktől mentes közel-keleti övezet létrehozása felé;

                  d)

                  meghatározza, hogyan lehetne további eredményeket elérni a nonproliferációval és a leszereléssel foglalkozó nemzetközi szerződések és egyéb eszközök egyetemessé tétele és végrehajtása terén;

                  e)

                  meghatározza, hogy az országok energiapolitikájának és energiaszükségletének összefüggésében milyen lehetőségek vannak a békés nukleáris együttműködésre.

            2.2.2.   A projekt eredményei
      A projekt:

                  a)

                  ötleteket és javaslatokat nyújt a tömegpusztító fegyverektől és hordozóeszközeiktől mentes közel-keleti övezet létrehozásához vezető bizalomépítési folyamatot támogató szeminárium számára, és hozzájárul ahhoz, hogy minden releváns kérdésről koncentrált és strukturált megbeszélés bontakozzon ki;

                  b)

                  a civil társadalomban és a kormányzatokban felkelti a tömegpusztító fegyverektől és hordozóeszközeiktől mentes övezettel, valamint a Közel-Kelet regionális biztonságával kapcsolatos kérdések iránti figyelmet, továbbá növeli az ezekkel kapcsolatos ismereteket és érthetőbbé teszi azokat;

                  c)

                  politikai és/vagy operatív szakpolitikai lehetőségeket kínál a kormányzatok és a nemzetközi szervezetek számára, hogy elősegítse a tömegpusztító fegyverektől és hordozóeszközeiktől mentes övezet létrehozásához, valamint a Közel-Kelet regionális biztonságának megteremtéséhez vezető folyamatot.

            2.2.3.   A projekt leírása
      A projekt célja legfeljebb nyolc, egyenként 10–15 oldalas (5 000–7 000 szavas) háttérdokumentum elkészítése. A háttérdokumentumokat az EU Nonproliferációs Konzorciuma készíti vagy ad megbízást az elkészítésükre, a dokumentumok ugyanakkor nem feltétlenül tükrözik az uniós intézmények és az uniós tagállamok álláspontját.
      A háttérdokumentumok a tömegpusztító fegyverektől és hordozóeszközeiktől mentes közel-keleti övezet létrehozásához vezető bizalomépítési folyamatot támogató szemináriumon megvitatott kérdéseket tárgyalják. Mindegyik dokumentum politikai és/vagy operatív szakpolitikai lehetőségeket kínál majd.
      A háttérdokumentumokat eljuttatják a szeminárium résztvevőihez, az érintett uniós szervekhez és uniós tagállamokhoz, valamennyi közel-keleti országhoz, más érdekelt országokhoz és az illetékes nemzetközi szervezetekhez. A háttérdokumentumokat az EU Nonproliferációs Konzorciumának honlapján is közzétehetik.
      A háttérdokumentumokat a szemináriumot követően egy kötetbe gyűjtve is kiadhatják.
      3.   Időtartam

      A projektek végrehajtásának teljes becsült időtartama 18 hónap.
      4.   Kedvezményezettek

      A projekt kedvezményezettjei a következők:

                  a)

                  a Közel-Kelet országai;

                  b)

                  más érdekelt országok;

                  c)

                  az érintett nemzetközi szervezetek;

                  d)

                  a civil társadalom.

            5.   Eljárási szempontok, koordináció és irányítóbizottság

      Az irányítóbizottságot a főképviselő megbízottja és az egyes projektek végrehajtó szerveinek egy-egy képviselője alkotja. Az irányítóbizottság rendszeresen – legalább hathavonta – áttekinti a tanácsi határozat végrehajtását, többek között elektronikus kommunikációs eszközök használata révén.
      6.   Végrehajtó szerv

      E tanácsi határozat technikai végrehajtására az EU Nonproliferációs Konzorciuma kap megbízást.
      Az EU Nonproliferációs Konzorciuma a feladatát a főképviselő ellenőrzése mellett végzi. Tevékenysége végzése során – szükség szerint – együttműködik a főképviselővel, az uniós tagállamokkal, más részt vevő államokkal, valamint nemzetközi szervezetekkel.


title: 2012/682/EU: Az Európai Parlament és a Tanács határozata ( 2012. október 25. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Svédország „EGF/2011/015 SE/AstraZeneca” referenciaszámú kérelme)

text:
               7.11.2012

               HU

               Az Európai Unió Hivatalos Lapja

               L 307/76

         AZ EURÓPAI PARLAMENT ÉS A TANÁCS HATÁROZATA
   (2012. október 25.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Svédország „EGF/2011/015 SE/AstraZeneca ” referenciaszámú kérelme)
   (2012/682/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (EGAA) azzal a céllal hozták létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA hatályát kiterjesztették a 2009. május 1. és 2011. december 30. között benyújtott kérelmekre olyan munkavállalók támogatása érdekében, akiket közvetlenül a pénzügyi és gazdasági világválság miatt bocsátottak el.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Svédország az AstraZeneca vállalatnál történt elbocsátásokra tekintettel 2011. december 23-án az EGAA igénybevételére irányuló kérelmet nyújtott be, 2012. április 16-ig pedig további információval egészítette ki azt. E kérelem megfelel az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 4 325 854 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Svédország által benyújtott kérelemre történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból 4 325 854 EUR összeget kell igénybe venni kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2012. október 25-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         A. D. MAVROYIANNIS

      (1)  HL L 139., 2006.6.14., 1. o.

      (2)  HL L 406., 2006.12.30., 1. o.


title: 2012/62/EU: A Tanács határozata ( 2012. január 27. ) a Régiók Bizottsága egy spanyol póttagjának kinevezéséről

text:
               2.2.2012

               HU

               Az Európai Unió Hivatalos Lapja

               L 30/20

         A TANÁCS HATÁROZATA
   (2012. január 27.)
   a Régiók Bizottsága egy spanyol póttagjának kinevezéséről
   (2012/62/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Jordi BAYONA LLOPIS hivatali idejének lejártát követően egy póttag helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága póttagjává nevezi ki a következő személyt:

               —

               Esteban MAS PORTELL, Delegado del Gobierno de las Illes Balears en Bruselas.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. január 27-én.

            a Tanács részéről

            az elnök

         N. WAMMEN

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2013/602/EU: Az Európai Parlament határozata ( 2013. április 17. ) az Európai Alapítvány az Élet- és Munkakörülmények Javításáért 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/303

      AZ EURÓPAI PARLAMENT HATÁROZATA

   (2013. április 17.)
   az Európai Alapítvány az Élet- és Munkakörülmények Javításáért 2011-es pénzügyi évre szóló költségvetésének végrehajtására vonatkozó mentesítésről
   (2013/602/EU)
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2011-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0067/2013),

               1.

               mentesítést ad az Európai Alapítvány az Élet- és Munkakörülmények Javításáért igazgatója számára az alapítvány 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 174. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Alapítvány az Élet- és Munkakörülmények Javításáért 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Alapítvány az Élet- és Munkakörülmények Javításáért 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Alapítvány az Élet- és Munkakörülmények Javításáért 2011-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0067/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a 2011-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel a Parlament 2012. május 10-én megadta a mentesítést az Európai Alapítvány az Élet- és Munkakörülmények Javításáért (a továbbiakban: az alapítvány) számára az alapítvány 2010-es pénzügyi évre szóló költségvetésének végrehajtására vonatkozóan (6), és a mentesítést kísérő állásfoglalásában többek között:

                              —

                              sürgette az alapítványt, hogy az igazgatótanács valamennyi felmérésekkel kapcsolatos döntését vegyék nyilvántartásba, mivel a hozott döntések dokumentálására vonatkozó megfelelő szabványok hiánya kihathat e döntések hatékony kommunikálására,

                              —

                              felszólította az alapítványt, hogy vezessen be írásbeli eljárásokat alapvető tevékenységeinek leírására, mivel ez segíthet az alapítványnak hatékonyabban felhasználni erőforrásait és azonosítani az esetleges gyenge pontokat,

                              —

                              sürgette az alapítványt, hogy fordítson megfelelő figyelmet a Belső Ellenőrzési Szolgálat ajánlásaira, és tájékoztassa a mentesítésért felelős hatóságot az e téren megtett lépésekről;

                  C.

                  mivel az alapítvány 2011. évi teljes költségvetése 20 600 000 EUR volt, ami csökkenést jelent a 2010-es pénzügyi évhez képest (20 900 000 EUR); mivel az alapítvány költségvetéséhez való kezdeti uniós hozzájárulás 2011-ben 20 210 000 EUR-t tett ki, szemben a 2010-es 19 067 159 EUR-val;

         Költségvetési és pénzgazdálkodás

                  1.

                  az éves beszámoló alapján megállapítja, hogy a 2011 végéig szerződéssel lekötött, de még ki nem fizetett kötelezettségvállalási előirányzatokból 1 166 895 EUR összeget vittek át 2012-re; továbbá megállapítja, hogy az átvitt törölt előirányzatok (azaz a 2010-ről átvitt és 2011-ben ki nem fizetett előirányzatok) teljes összege 2011-ben 130 133 EUR-t tesz ki;

                  2.

                  aggodalommal állapítja meg, hogy a Számvevőszék arról számolt be, hogy az alapítvány a III. cím (operatív kiadások) előirányzatainak 47 %-át átvitte, ami 3 400 000 EUR-s összeget jelent, amiből 1 600 000 EUR (a III. cím 22 %-a) nem volt betervezve; aggodalmát fejezi ki amiatt, hogy ez a helyzet az alapítvány III. címből fedezett tevékenységeinek késedelmes megvalósulására utal, és ellentétben áll az évenkéntiség költségvetési alapelvével;

                  3.

                  felhívja az alapítványt, hogy tájékoztassa a mentesítésért felelős hatóságot az e hiányosság kezelése érdekében tett lépéseiről és arról, hogy milyen lépéseket fog hozni a hasonló helyzetek jövőbeni előfordulásának megelőzése érdekében; továbbá megállapítja, hogy a helyzet az előző évhez képest rosszabbodott;

         A 2010. évi mentesítés ajánlásainak nyomon követése

                  4.

                  üdvözli az alapítvány azon intézkedésekről szóló jelentését, amelyeket a mentesítésért felelős hatóság 2010-es ajánlásai alapján tett; nyugtázza különösen, hogy az alapítvány szerint:

                              —

                              az igazgatótanács és a vezetőség határozatainak jegyzékét közzéteszik az alapítvány weboldalán, és a hiányzó aláírások és dátumok egyedi hibák voltak, amelyeket javítottak,

                              —

                              a Belső Ellenőrzési Szolgálat által a felmérésmenedzsment ellenőrzésének részeként tett ajánlásnak megfelelően létrehozták a felmérésmenedzsment folyamatára vonatkozó átfogó útmutatót, és a szervezet immár azt követi,

                              —

                              a Belső Ellenőrzési Szolgálat összes olyan ajánlását, amelyek 2010 végén még nyitottak voltak, lezárták, és a részletek megtalálhatóak a belső ellenőrzési tevékenységekről szóló 2011-es éves jelentésben (a költségvetési rendelet 72. cikkének (5) bekezdése szerinti jelentés);

         Teljesítmény

                  5.

                  felhívja a Bizottságot, hogy az Európai Képzési Alapítvánnyal, az Európai Szakképzés-fejlesztési Központtal, az Élet- és Munkakörülmények Javításáért Európai Alapítvánnyal és az Európai Munkahelyi Biztonsági és Egészségvédelmi Ügynökséggel együttműködésben tárják fel az ezen ügynökségek közötti szinergiákat, és tegyenek jelentést a mentesítésért felelős hatóságnak a négy ügynökség közötti szorosabb integráció lehetőségéről, még azelőtt, hogy az ezen ügynökségek felelősségi köreinek és/vagy munkamódszereinek lehetséges megváltoztatására vonatkozó határozatokat megvitatnák; felkéri ezeket az ügynökségeket és a Bizottságot annak megállapítására, hogy a szorosabb együttműködés méretgazdaságosságot és teljesítményoptimalizálást eredményezhet-e;

         Munkaerő-felvételi eljárások

                  6.

                  tudomásul veszi, hogy a számvevőszéki jelentés észrevétele szerint javítani kell a munkaerő-felvételi eljárások átláthatóságát; megjegyzi, hogy a felvételi bizottság üléseit nem mindig dokumentálták megfelelően, és nincs bizonyíték arra, hogy a felvételi beszélgetések, illetve az írásbeli vizsgák kérdéseit előre összeállították;

                  7.

                  felhívja az alapítványt, hogy tájékoztassa a mentesítésért felelős hatóságot az e hiányosság kezelése érdekében tett lépéseiről; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  8.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (7) állásfoglalására.

         (1)  HL C 388., 2012.12.15., 174. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 139., 1975.5.30., 1. o.

         (5)  HL L 357., 2002.12.31., 72. o.

         (6)  HL L 286., 2012.10.17., 258. o.

         (7)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2007/89/EK: A Tanács határozata ( 2007. február 12. ) a Régiók Bizottsága két holland tagjának és négy holland póttagjának kinevezéséről

text:
               13.2.2007

               HU

               Az Európai Unió Hivatalos Lapja

               L 41/8

      A TANÁCS HATÁROZATA

   (2007. február 12.)
   a Régiók Bizottsága két holland tagjának és négy holland póttagjának kinevezéséről
   (2007/89/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a holland kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Fons HERTOG megbízásának lejártát, valamint Pieter VAN WOENSEL lemondását követően a Régiók Bizottsága két tagjának helye betöltetlen maradt. Laetitia GRIFFITH megbízásának lejártát, James LIDTH DE JEUDE lemondását, valamint Wim ZWAAN megbízásának lejártát és Alexander SAKKERS lemondását követően a Régiók Bizottsága négy póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           —

                           Cor LAMERS, burgemeester van Houten

                           —

                           Henk KOOL, wethouder te Den Haag

                     a következők helyére:

                           —

                           Fons HERTOG

                           —

                           Pieter VAN WOENSEL

               b)

               póttagként:

                           —

                           Lodewijk ASSCHER, wethouder te Amsterdam

                           —

                           Rik DE LANGE, wethouder te Zutphen

                           —

                           Ellie FRANSSEN, wethouder te Voerendaal

                           —

                           Rinda DEN BESTEN, wethouder te Utrecht

                     a következők helyére:

                           —

                           Laetitia GRIFFITH

                           —

                           James LIDTH DE JEUDE

                           —

                           Wim ZWAAN

                           —

                           Alexander SAKKERS

         2. cikk
   Ez a határozat az elfogadásának napján lép hatályba.

      Kelt Brüsszelben, 2007. február 12-én.

            a Tanács részéről

            az elnök

         F.-W. STEINMEIER

      (1)  HL L 56., 2006.2.25., 75. o.


title: Az Európai Parlament és a Tanács (EU) 2015/1477 határozata (2015. július 17.) az Európai Globalizációs Alkalmazkodási Alap igénybevételéről (Finnország kérelme: EGF/2015/001 FI/Broadcom)

text:
               28.8.2015

               HU

               Az Európai Unió Hivatalos Lapja

               L 225/14

         AZ EURÓPAI PARLAMENT ÉS A TANÁCS (EU) 2015/1477 HATÁROZATA
   (2015. július 17.)
   az Európai Globalizációs Alkalmazkodási Alap igénybevételéről (Finnország kérelme: EGF/2015/001 FI/Broadcom)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen 15. cikkének (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)

               Az EGAA maximális éves összege az 1311/2013/EU, Euratom tanácsi rendelet (3) 12. cikkében meghatározottaknak megfelelően (2011-es árakon számítva) 150 millió EUR.

               (3)

               A Broadcom Communications Finland vállalatnál, valamint két, azzal kapcsolatban álló finnországi beszállítónál vagy továbbfeldolgozó vállalatnál történt elbocsátásokat követően Finnország 2015. január 30-án„EGF/2015/001 FI/Broadcom” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. A kérelem eleget tesz az 1309/2013/EU rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek.

               (4)

               Az EGAA-t ezért igénybe kell venni a Finnország által benyújtott kérelem alapján nyújtandó, 1 365 000 EUR összegű pénzügyi hozzájárulás folyósítása érdekében.

               (5)

               Az Európai Globalizációs Alkalmazkodási Alap igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

         ELFOGADTA EZT A HATÁROZATOT:
   1. cikk
   Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 1 365 000 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot 2015. július 17-től kell alkalmazni.

      Kelt Brüsszelben, 2015. július 17-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         P. GRAMEGNA

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  A 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet (HL L 347., 2013.12.20., 884. o.).


title: 2012/348/EU: A Tanács határozata ( 2012. június 18. ) az Európai Unió által az ENSZ Európai Gazdasági Bizottságának megfelelő bizottságaiban az ENSZ Európai Gazdasági Bizottságának 11., 13H., 30., 44., 49., 54., 64., 101., 106. és 121. előírása műszaki fejlődéshez történő igazítása, valamint az ajtózárakra és ajtórögzítő elemekre vonatkozó 1. globális műszaki előírása műszaki fejlődéshez történő igazítása tekintetében képviselendő álláspontról

text:
               3.7.2012

               HU

               Az Európai Unió Hivatalos Lapja

               L 173/1

         A TANÁCS HATÁROZATA
   (2012. június 18.)
   az Európai Unió által az ENSZ Európai Gazdasági Bizottságának megfelelő bizottságaiban az ENSZ Európai Gazdasági Bizottságának 11., 13H., 30., 44., 49., 54., 64., 101., 106. és 121. előírása műszaki fejlődéshez történő igazítása, valamint az ajtózárakra és ajtórögzítő elemekre vonatkozó 1. globális műszaki előírása műszaki fejlődéshez történő igazítása tekintetében képviselendő álláspontról
   (2012/348/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére és 218. cikke (9) bekezdésére,
   tekintettel az Európai Bizottság javaslatára,
   mivel:

               (1)

               A 97/836/EK tanácsi határozat (1) értelmében a Közösség csatlakozott az ENSZ Európai Gazdasági Bizottságának (ENSZ-EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: az 1958. évi felülvizsgált megállapodás).

               (2)

               A 2000/125/EK tanácsi határozat (2) értelmében az Unió csatlakozott a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz (a továbbiakban: a párhuzamos megállapodás).

               (3)

               A gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelv (keretirányelv) (3) a tagállamok jóváhagyási rendszereit egy uniós jóváhagyási eljárással váltotta fel, megteremtve egy olyan harmonizált keretrendszert, amely valamennyi új járműre, valamint a járművek rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy a típusjóváhagyásra vonatkozó követelményként, vagy az uniós jogszabályok alternatívájaként beépítette az ENSZ-EGB előírásait az EU járműtípus-jóváhagyási rendszerébe. A 2007/46/EK irányelv elfogadása óta egyre több ENSZ-EGB-előírás lépett az uniós jogszabályok helyébe az EU járműtípus-jóváhagyása keretében.

               (4)

               A tapasztalatok és a műszaki fejlődés fényében az ENSZ-EGB 11., 13H., 30., 44., 49., 54., 64., 101., 106. és 121. előírása, valamint az ENSZ-EGB 1. globális műszaki előírása által érintett egyes elemekkel vagy tulajdonságokkal kapcsolatos követelményeket ki kell igazítani.

               (5)

               Helyénvaló meghatározni az 1958. évi felülvizsgált megállapodás értelmében létrehozott igazgatási bizottságban, valamint az 1998. évi megállapodás értelmében létrehozott végrehajtó bizottságban az Unió nevében a fent említett ENSZ-EGB előírások módosításaival kapcsolatban képviselendő álláspontot.

               (6)

               Az e határozatban előírt intézkedések összhangban vannak a „Műszaki Bizottság – Gépjárművek” elnevezésű bizottság véleményével,

         ELFOGADTA EZT A HATÁROZATOT:
   1. cikk
   Az Európai Unió által 2012. június 25–29-én az 1958. évi felülvizsgált megállapodás értelmében létrehozott igazgatási bizottságban, valamint az 1998. évi megállapodás értelmében létrehozott végrehajtó bizottságban képviselendő álláspont az, hogy a mellékletben felsorolt módosításokat meg kell szavazni.
   2. cikk
   Ez a határozat az elfogadásának napján lép hatályba.

      Kelt Luxembourgban, 2012. június 18-án.

            a Tanács részéről

            az elnök

         M. GJERSKOV

      (1)  HL L 346., 1997.12.17., 78. o.

      (2)  HL L 35., 2000.2.10., 12. o.

      (3)  HL L 263., 2007.10.9., 1. o.

      MELLÉKLET

         Az 1. cikkben említett lista

                  Javaslat a 11. számú előírás 03. módosítássorozatának 3. kiegészítésére (ajtózárak és ajtórögzítő elemek)

                  ECE/TRANS/WP.29/2012/41

                  Javaslat a 13H. számú előírás 14. kiegészítésére (M1 és N1 járművek fékjei)

                  ECE/TRANS/WP.29/2012/47

                  Javaslat a 30. számú előírás 02. módosítássorozatának 17. kiegészítésére (személygépkocsik és pótkocsijuk gumiabroncsai)

                  ECE/TRANS/WP.29/2012/48

                  Javaslat a 44. számú előírás 04. módosítássorozatának 5. kiegészítésére (gyermekbiztonsági rendszerek)

                  ECE/TRANS/WP.29/2012/44

                  Javaslat a 49. számú ENSZ-előírás 06. módosítássorozatára (a kompressziós gyújtású és a szikragyújtású (PB- vagy földgáz-) motorok kibocsátásai)

                  ECE/TRANS/WP.29/2012/45

                  Javaslat az 54. számú előírás 18. kiegészítésére (haszongépjárművek és pótkocsijuk gumiabroncsai)

                  ECE/TRANS/WP.29/2012/49

                  Javaslat az 54. számú előírás 2. felülvizsgálatának 3. helyesbítésére (haszongépjárművek és pótkocsijuk gumiabroncsai)

                  ECE/TRANS/WP.29/2012/52

                  Javaslat a 64. számú előírás 02. módosítássorozatának 2. kiegészítésére (ideiglenes használatra szánt tartalék egység, defekttűrő gumiabroncsok, defekttűrő rendszer és abroncsnyomás-ellenőrző rendszer)

                  ECE/TRANS/WP.29/2012/50

                  Javaslat a 101. számú előírás 01. módosítássorozatának 1. kiegészítésére (CO2-kibocsátás/tüzelőanyag-fogyasztás)

                  ECE/TRANS/WP.29/2012/46

                  Javaslat a 106. számú előírás 9. kiegészítésére (mezőgazdasági járművek gumiabroncsai)

                  ECE/TRANS/WP.29/2012/51

                  Javaslat a 121. számú előírás 01. módosítássorozatára (kezelőszervek, visszajelző lámpák és kijelzők jelölése)

                  ECE/TRANS/WP.29/2012/30

                  Javaslat az 1. globális műszaki előírás 1. módosítására (ajtózárak és ajtórögzítő elemek)

                  ECE/TRANS/WP.29/2012/56
                  ECE/TRANS/WP.29/2012/57
                  ECE/TRANS/WP.29/2012/AC.3/18


title: A Tanács 2011/425/KKBP határozata ( 2011. július 18. ) az Európai Unió közép-ázsiai különleges képviselője megbízatásának meghosszabbításáról

text:
               19.7.2011

               HU

               Az Európai Unió Hivatalos Lapja

               L 188/27

         A TANÁCS 2011/425/KKBP HATÁROZATA
   (2011. július 18.)
   az Európai Unió közép-ázsiai különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2006. október 5-én elfogadta a 2006/670/KKBP együttes fellépést (1), amely Pierre MOREL-t nevezte ki az Európai Unió közép-ázsiai különleges képviselőjévé (továbbiakban: EUKK). Pierre MOREL megbízatása 2011. augusztus 31-én lejár.

               (2)

               Az EUKK megbízatását 2012. június 30-ig meg kell hosszabbítani.

               (3)

               Az EUKK megbízatását olyan helyzetben látja el, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   Kinevezés
   Pierre MOREL-nek mint az Európai Unió közép-ázsiai különleges képviselőjének (továbbiakban: EUKK) a megbízatását a Tanács 2012. június 30-ig meghosszabbítja. Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselője (a továbbiakban: főképviselő) javaslata alapján így határoz.
   2. cikk
   Politikai célkitűzések
   Az EUKK megbízatása az Unió közép-ázsiai politikai célkitűzésein alapul. E célkitűzések az alábbiakat foglalják magukban:

               a)

               a Közép-Ázsia és az Unió közötti jó és szoros kapcsolatok előmozdítása a vonatkozó megállapodásokban meghatározott közös értékek és érdekek alapján;

               b)

               a régióbeli stabilitás és a régió országai közötti együttműködés erősítéséhez való hozzájárulás;

               c)

               hozzájárulás a demokrácia, a jogállamiság, a felelősségteljes kormányzás, valamint az emberi jogok és az alapvető szabadságok tiszteletben tartásának erősítéséhez Közép-Ázsiában;

               d)

               a jelentős veszélyek – különösen az Uniót közvetlenül érintő konkrét problémák – kezelése;

               e)

               az Unió eredményességének és látható jelenlétének fokozása a régióban, többek között az egyéb érintett partnerekkel és nemzetközi szervezetekkel – például az Európai Biztonsági és Együttműködési Szervezettel (EBESZ) és az Egyesült Nemzetek Szervezetével – való szorosabb együttműködésen keresztül.

         3. cikk
   Megbízatás
   (1)   E politikai célkitűzések megvalósítása érdekében az EUKK megbízatása a következő:

               a)

               az átfogó uniós politikai koordináció előmozdítása Közép-Ázsiában, valamint hozzájárulás az Uniónak a régióval fennálló külkapcsolatai következetességének biztosításához;

               b)

               a főképviselő nevében és az EUKK megbízatásával összhangban, az Európai Külügyi Szolgálattal (EKSZ) és a Bizottsággal együtt a Közép-Ázsiával folytatandó új partnerségről szóló uniós stratégia végrehajtási folyamatának figyelemmel kísérése, továbbá rendszeresen ajánlások és jelentések készítése a megfelelő tanácsi szerveknek;

               c)

               a Tanács segítése a Közép-Ázsiára vonatkozó átfogó politika továbbfejlesztésében;

               d)

               a Közép-Ázsiában bekövetkező politikai változások szoros nyomon követése a kormányokkal, parlamentekkel, igazságszolgáltatási szervekkel, a civil társadalommal és a tömegtájékoztatási eszközökkel való szoros kapcsolatok kialakítása és fenntartása útján;

               e)

               Kazahsztán, Kirgizisztán, Tádzsikisztán, Türkmenisztán és Üzbegisztán ösztönzése a közös érdekű regionális kérdésekkel kapcsolatos együttműködésre;

               f)

               megfelelő kapcsolatok és együttműködés kialakítása a régió legfontosabb érintett szereplőivel, beleértve valamennyi érintett regionális és nemzetközi szervezetet, többek között a Shanghai Együttműködési Szervezetet (SCO), az Eurázsiai Gazdasági Közösséget (EURASEC), az ázsiai párbeszédről és bizalomépítő intézkedésekről szóló konferenciát (CICA), a Kollektív Biztonsági Szerződés Szervezetét (CSTO), a Közép-ázsiai Regionális Gazdasági Együttműködés Programját (CAREC) és a Közép-ázsiai Regionális Információs és Koordinációs Központot (CARICC);

               g)

               hozzájárulás az EU emberi jogi politikájának és az EU emberi jogokra vonatkozó iránymutatásainak a végrehajtásához, különös tekintettel a konfliktus sújtotta térségekben élő gyermekek és nők helyzetére, elsősorban az e kérdést érintő fejlemények megfigyelése és kezelése révén;

               h)

               hozzájárulás – az EBESZ-szel szoros együttműködésben – a konfliktusmegelőzéshez és -megoldáshoz a hatóságokkal és egyéb helyi szereplőkkel, úgy mint nem kormányzati szervezetekkel, politikai pártokkal, kisebbségekkel, vallási csoportokkal és azok vezetőivel való kapcsolatok kialakítása útján;

               i)

               hozzájárulás a közös kül- és biztonságpolitika energiabiztonsági, kábítószer-ellenes és vízkészlet-gazdálkodási elemeinek megfogalmazásához Közép-Ázsia tekintetében.

         (2)   Az EUKK támogatja a főképviselő munkáját, és folyamatosan felügyeli az Uniónak a régióban folyó valamennyi tevékenységét.
   4. cikk
   A megbízatás végrehajtása
   (1)   Az EUKK felel – a főképviselő felügyelete mellett – a megbízatás végrehajtásáért.
   (2)   A Politikai és Biztonsági Bizottság (továbbiakban: PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az EKSZ-szel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2011. szeptember 1-jétől2012. június 30-ig terjedő időszakra 924 850 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Az EUKK megbízatása és a rendelkezésre álló megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek olyan alkalmazottak kirendelésére, akik az EUKK-t munkájában segítik. Az ilyen kirendelt alkalmazottak javadalmazását az érintett tagállam, az Unió érintett intézménye, illetve az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő állam, a küldő uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és az EUKK alkalmazottai feladatának elvégzéséhez és zökkenőmentes működéséhez szükséges kiváltságokról, mentességekről és egyéb garanciákról – adott esetben – a fogadó féllel/felekkel kell megállapodni. A tagállamok és a Bizottság minden ehhez szükséges támogatást megadnak.
   8. cikk
   Az EU-minősített információk biztonsága
   Az EUKK és az EUKK csoport tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (2) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden releváns információhoz hozzáférjen.
   (2)   Az uniós küldöttségek és a tagállamok – az adott esettől függően – logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – az EUKK megbízatásával és a hatásköre alá tartozó földrajzi terület biztonsági helyzetével összhangban, a közvetlenül az EUKK irányítása alá tartozó állomány biztonsága érdekében meghoz valamennyi indokolt és megvalósítható intézkedést, elsősorban az alábbiakat:

               a)

               az adott misszióra vonatkozó biztonsági terv létrehozása, amely többek között a misszióra vonatkozó fizikai, szervezeti és eljárási biztonsági intézkedéseket tartalmaz, szabályozza az állomány biztonságos bejutását a misszió területére és a misszió területén belüli biztonságos mozgását, továbbá kiterjed a biztonsági események kezelésére, valamint tartalmaz egy vészhelyzeti intézkedési és egy misszió evakuálási tervet;

               b)

               annak biztosítása, hogy az Unión kívül alkalmazott teljes személyi állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az Unión kívül telepítendő EUKK csoport valamennyi tagja – a helyi szerződéses személyzetet is beleértve – megfelelő, a misszió biztonsági minősítéséhez igazodó biztonsági képzésben részesüljön a misszió területére való érkezése előtt vagy érkezésekor;

               d)

               annak biztosítása, hogy a rendszeres biztonsági értékeléseket követően tett ajánlásokat végrehajtsák, valamint írásbeli jelentések benyújtása a félidős jelentések és a megbízatás végrehajtásáról szóló jelentések keretében a Tanács, a főképviselő és a Bizottság részére az ajánlások végrehajtásáról és egyéb biztonsági kérdésekről.

         11. cikk
   Jelentéstétel
   Az EUKK szóban és írásban rendszeresen jelentést tesz a PBB-nek és a főképviselőnek. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK a PBB vagy a főképviselő ajánlására jelentést tehet a Külügyek Tanácsának.
   12. cikk
   Koordináció
   (1)   Az EUKK előmozdítja az Unión belüli átfogó politikai koordinációt és elősegíti annak biztosítását, hogy minden helyszíni uniós eszközt koherens módon alkalmazzanak az Unió politikai céljainak megvalósítása érdekében. Ezért az EUKK tevékenységét össze kell hangolni a Bizottság, valamint az Európai Unió afganisztáni különleges képviselőjének tevékenységével. Az EUKK rendszeresen tájékoztatja a tagállamok külképviseleteit és az uniós küldöttségeket.
   (2)   Az EUKK a helyszínen szoros kapcsolatot tart fenn az uniós küldöttségek vezetőivel és a tagállamok külképviseleteinek vezetőivel, akik minden tőlük telhetőt megtesznek annak érdekében, hogy az EUKK-nak megbízatása végrehajtásához segítséget nyújtsanak. Az EUKK a helyszínen lévő egyéb nemzetközi és regionális szereplőkkel is kapcsolatot tart.
   13. cikk
   Felülvizsgálat
   E határozat végrehajtását, valamint az Uniónak az érintett térségben történő egyéb hozzájárulásaival való összhangját rendszeresen felül kell vizsgálni. Az EUKK 2012. január végéig az elért eredményekről szóló jelentést, a megbízatás végén pedig a megbízatás teljesítéséről szóló átfogó jelentést nyújt be a Tanácsnak, a főképviselőnek és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2011. július 18-án.

            a Tanács részéről

            az elnök

         C. ASHTON

      (1)  HL L 275., 2006.10.6., 65. o.

      (2)  HL L 141., 2011.5.27., 17. o.


title: 2011/756/EU: Az Európai Parlament határozata ( 2011. október 25. ) az Európai Rendőrakadémia 2009-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2011. október 25. ) az Európai Rendőrakadémia 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               26.11.2011

               HU

               Az Európai Unió Hivatalos Lapja

               L 313/17

         AZ EURÓPAI PARLAMENT HATÁROZATA
   (2011. október 25.)
   az Európai Rendőrakadémia 2009-es pénzügyi évre szóló költségvetésének végrehajtására vonatkozó mentesítésről
   (2011/756/EU)
   AZ EURÓPAI PARLAMENT,
   tekintettel az Európai Rendőrakadémia 2009-es pénzügyi évre vonatkozó végleges éves beszámolójára,
   tekintettel az Európai Rendőrakadémia 2009-es pénzügyi évre vonatkozó éves beszámolójáról szóló számvevőszéki jelentésre, az Akadémia válaszaival (1) együtt,
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel a 2011. május 10-i, a 2009-es pénzügyi évre vonatkozó mentesítésről szóló határozatot elhalasztó határozatára (2), valamint az Európai Rendőrakadémia igazgatójának válaszaira,
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (4) és különösen annak 16. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel a 2011. június 30-i C(2011)4680 bizottsági határozatra, amelyben a Bizottság elfogadja az Európai Rendőrakadémiának a 2343/2002/EK, Euratom rendelettől való eltérésre vonatkozó kérelmét,
   tekintettel az Európai Rendőrakadémia 2010. július 12-i jelentésére a magánkiadások visszatérítéséről (10/0257/KA),
   tekintettel az Európai Rendőrakadémia által megrendelt külső ellenőrzésre a magánkiadások visszatérítése vonatkozásában (szerződésszám: CEPOL/2010/001),
   tekintettel az Európai Rendőrakadémia ötéves külső értékeléséről szóló végleges jelentésre (szerződésszám: CEPOL/CT/2010/002),
   tekintettel a Jogérvényesülés, Szabadság és Biztonság Főigazgatósága 2009. évi tevékenységéről szóló jelentésre,
   tekintettel az Európai Rendőrakadémia 2010–2014-es többéves cselekvési tervének végrehajtásáról szóló, negyedik előrehaladási jelentésére,
   tekintettel a Számvevőszék jelentésére az Európai Rendőrakadémia 2010–2014-es többéves cselekvési tervének végrehajtásáról,
   tekintettel a Belső Ellenőrzési Szolgálat (IAS) 2011. július 4-i feljegyzésére (Ares (2011) 722479) az Európai Rendőrakadémia 2010–2014-es többéves cselekvési tervének végrehajtásáról szóló, harmadik előrehaladási jelentésről,
   tekintettel az Európai Rendőrakadémia jelentésére és mellékleteire az Európai Parlament „2009. évi mentesítés: Európai Rendőrakadémia” című állásfoglalásának végrehajtásáról,
   tekintettel az Európai Rendőrakadémia jelentésére és mellékleteire közbeszerzési kézikönyvének alkalmazásáról a 2010. július 1. és 2011. július 1. közötti időszakban,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság második jelentésére (A7-0330/2011),

               1.

               mentesítést ad az Európai Rendőrakadémia igazgatója számára az Akadémia 2009-es pénzügyi évre szóló költségvetése végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételükről (L sorozat).

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 137. o.

      (2)  HL L 250., 2011.9.27., 260. o.

      (3)  HL L 248., 2002.9.16., 1. o.

      (4)  HL L 256., 2005.10.1., 63. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2011. október 25.)
      az Európai Rendőrakadémia 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,
      tekintettel az Európai Rendőrakadémia 2009-es pénzügyi évre vonatkozó végleges éves beszámolójára,
      tekintettel az Európai Rendőrakadémia 2009-es pénzügyi évre vonatkozó éves beszámolójáról szóló számvevőszéki jelentésre, az Akadémia válaszaival (1) együtt,
      tekintettel a Tanács 2011. február 15-i ajánlására (05892/2011 – C7-0052/2011),
      tekintettel a 2011. május 10-i, a 2009-es pénzügyi évre vonatkozó mentesítésről szóló határozatot elhalasztó határozatára (2), valamint az Európai Rendőrakadémia igazgatójának válaszaira,
      tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
      tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (4) és különösen annak 16. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
      tekintettel a 2011. június 30-i C(2011)4680 bizottsági határozatra, amelyben a Bizottság elfogadja az Európai Rendőrakadémiának a 2343/2002/EK, Euratom rendelettől való eltérésre vonatkozó kérelmét,
      tekintettel az Európai Rendőrakadémia 2010. július 12-i jelentésére a magánkiadások visszatérítéséről (10/0257/KA),
      tekintettel az Európai Rendőrakadémia által megrendelt külső ellenőrzésre a magánkiadások visszatérítése vonatkozásában (szerződésszám: CEPOL/2010/001),
      tekintettel az Európai Rendőrakadémia ötéves külső értékeléséről szóló végleges jelentésre (szerződésszám: CEPOL/CT/2010/002),
      tekintettel a Jogérvényesülés, Szabadság és Biztonság Főigazgatósága 2009. évi tevékenységéről szóló jelentésre,
      tekintettel az Európai Rendőrakadémia 2010–2014-es többéves cselekvési tervének végrehajtásáról szóló, negyedik előrehaladási jelentésére,
      tekintettel a Számvevőszék jelentésére az Európai Rendőrakadémia 2010–2014-es többéves cselekvési tervének végrehajtásáról,
      tekintettel a Belső Ellenőrzési Szolgálat (IAS) 2011. július 4-i feljegyzésére (Ares (2011) 722479) az Európai Rendőrakadémia 2010–2014-es többéves cselekvési tervének végrehajtásáról szóló, harmadik előrehaladási jelentésről,
      tekintettel az Európai Rendőrakadémia jelentésére és mellékleteire az Európai Parlament „2009. évi mentesítés: Európai Rendőrakadémia” című állásfoglalásának végrehajtásáról,
      tekintettel az Európai Rendőrakadémia jelentésére és mellékleteire közbeszerzési kézikönyvének alkalmazásáról a 2010. július 1. és 2011. július 1. közötti időszakban,
      tekintettel eljárási szabályzata 77. cikkére és VI. mellékletére,
      tekintettel a Költségvetési Ellenőrző Bizottság második jelentésére (A7-0330/2011),

                  A.

                  mivel az Akadémiát 2001-ben hozták létre, és 2006. január 1-jén kezdődő hatállyal a költségvetési rendelet 185. cikke értelmében közösségi szervvé alakították, amelyre az ügynökségekre vonatkozó költségvetési keretrendelet alkalmazandó;

                  B.

                  mivel az Akadémia 2006-os és 2007-es pénzügyi évre vonatkozó éves beszámolóiról szóló jelentésében a Számvevőszék az elszámolások alapjául szolgáló ügyletek jogszerűségét és szabályszerűségét illetően fenntartásokat fogalmazott meg amiatt, hogy a közbeszerzési eljárások nem feleltek meg a költségvetési rendelet előírásainak;

                  C.

                  mivel az Akadémia 2008-as pénzügyi évre vonatkozó éves beszámolójáról szóló jelentésében a Számvevőszék figyelemfelhívó megjegyzéssel egészítette ki a véleményét, mindazonáltal anélkül, hogy fenntartásokat fogalmazott volna meg a beszámoló megbízhatóságával kapcsolatban, míg az elszámolások alapjául szolgáló ügyletek jogszerűségét és szabályszerűségét illetően véleményében fenntartásokat fogalmazott meg;

                  D.

                  mivel 2010. október 7-i határozatában (6) a Parlament elutasította az Európai Rendőrakadémia igazgatója mentesítését az Akadémia 2008-as pénzügyi évre szóló költségvetésének végrehajtására vonatkozóan;

                  E.

                  mivel a Számvevőszék az Akadémia 2009-es pénzügyi évre vonatkozó éves beszámolójáról szóló jelentésében szereplő véleményében fenntartásokat fogalmazott meg az ügyletek jogszerűségét és szabályszerűségét illetően;

                  F.

                  mivel fent említett, 2011. május 10-i határozatában a Parlament úgy határozott, hogy elhalasztja a határozatot az Európai Rendőrakadémia igazgatója számára az Akadémia 2009-es pénzügyi évre szóló költségvetésének végrehajtására vonatkozóan adott mentesítésről;

                  G.

                  mivel az Akadémia 2010–2014 közötti többéves cselekvési tervéről szóló jelentésében a Számvevőszék megállapította, hogy az Akadémia a többéves cselekvési tervében foglaltaknak megfelelően tevékenykedik;

                  H.

                  mivel a Belső Ellenőrzési Szolgálat (IAS) az Akadémia igazgatója számára készített 2011. július 4-i feljegyzésében megállapította, hogy bár az Akadémia többéves cselekvési tervének végrehajtása tekintetében elért eredményekről szóló jelentés megmarad az általánosságok szintjén, egyértelműen áttekinti a terv különböző pontjainak helyzetét, ezért megfelelő alapul szolgál a különféle érdekeltek tájékoztatásához;

                  I.

                  mivel 2011. június 30-i C(2011)4680 határozatában a Bizottság engedélyezte, hogy az Akadémia eltérjen a 2343/2002/EK, Euratom rendelet 74b. cikkében foglalt rendelkezésektől,

         Általános értékelés

                  1.

                  tudomásul veszi az Akadémia új vezetése és irányítói által, a 2009. évi költségvetés végrehajtásában tapasztalt súlyos szabálytalanságokat követően a Parlament által kért intézkedésekre adott válaszként a hiányosságok orvoslására tett lépéseket; különösen az alábbi, a Parlament kérésének megfelelően, időben megtett lépéseket üdvözli:

                              a)

                              az Akadémia költségvetési szabályzatának felülvizsgálata, amelynek során eltérést alkalmaztak az oktatási szakértők kiválasztására vonatkozó pályázatokból való kizárások vonatkozásában annak érdekében, hogy a nemzeti rendőrképző intézmények szakértőit lehessen alkalmazni, biztosítva a költséghatékonyságot és ezen intézmények képviseletét az Akadémia hálózatában;

                              b)

                              a Számvevőszék és a Belső Ellenőrzési Szolgálat (IAS) által adott igazolás arra, hogy az Akadémia 2010–2014 közötti többéves cselekvési terve áttekinti a terv különböző pontjainak helyzetét, és hogy az Akadémia célkitűzéseinek megfelelően tevékenykedik;

                              c)

                              az Akadémia közbeszerzési kézikönyvének a 2010. július 1. és 2011. július 1. közötti időszakban történt alkalmazásáról szóló jelentés;

                              d)

                              az Akadémia igazgatótanácsának arra vonatkozó döntése, hogy szavazati jogot biztosít a Bizottság számára;

                  2.

                  érdeklődve várja a Bizottság 2012-ben tartandó beszámolóját az Akadémia új jogi keretéről, amely magában foglalja a Bizottság fent említett szavazati jogát az igazgatótanács eljárásai során;

                  3.

                  hangsúlyozza, hogy a következő mentesítési eljárások során a mentesítésért felelős hatóság folytatni fogja a vállalt intézkedések végrehajtási szintjének alapos ellenőrzését;

                  4.

                  megjegyzi, hogy az Akadémia ötéves külső értékeléséről szóló végleges jelentés szerint folyamatban van az Akadémia áthelyezése; ezért felhívja a Számvevőszéket, hogy 2012 folyamán készítsen különjelentést, amely ismerteti az Akadémia és az Europol feladatainak összevonásából eredő költségeket és előnyöket pénzügyi és operatív szempontból;

         Az Akadémia által a hiányosságok orvoslására tett egyedi lépések

         Közbeszerzési eljárások

                  5.

                  tudomásul veszi, hogy az Akadémia végül létrehozta és alkalmazta belső használatra szánt közbeszerzési kézikönyvét, amint azt a Parlament a 2008-as és 2009-es mentesítésében kérte; tudomásul veszi, hogy a kézikönyvet az Akadémia 2010. június 8-án elfogadta, és az 2010. július 1-jén hatályba lépett, és hogy közbeszerzési koordinátor kinevezésére került sor;

                  6.

                  üdvözli az Akadémia első jelentését közbeszerzési kézikönyvének a 2010. július 1. és 2011. július 1. közötti időszakban történt alkalmazásáról; ugyanakkor várja a közbeszerzési kézikönyv Akadémia általi alkalmazásáról szóló számvevőszéki értékelést;

                  7.

                  tanulmányozta az Akadémia 2010. július 1. és 2011. július 1. közötti időszakra vonatkozó statisztikai jelentését; üdvözli, hogy a dokumentum teljes körű tájékoztatást nyújt a Parlament számára a közbeszerzési eljárásokról; tudomásul veszi, hogy e jelentés és a közbeszerzési kézikönyv alkalmazásáról szóló jelentés szerint az Akadémia folyamatosan nyomon követte és ellenőrizte az Akadémia által alkalmazott eljárásokat;

         A képzésekre fordított kiadásokra vonatkozó szabályok

                  8.

                  tudomásul veszi, hogy az Akadémia 2011. április 28-án benyújtott a Bizottságnak egy kérelmet költségvetési szabályzatának módosítására egy új (74c.) cikk bevezetésével, amely eltérést tartalmaz a 2343/2002/EK, Euratom rendelettől az oktatási szakértők kiválasztására vonatkozó pályázatokból való kizárások vonatkozásában annak érdekében, hogy nemzeti rendőrképző intézmények szakértőit lehessen alkalmazni;

                  9.

                  üdvözli a Bizottság erre vonatkozó, 2011. június 30-i C(2011)4680 határozatát, amelyben engedélyezi a fenti eltérést;

                  10.

                  úgy véli, hogy az Akadémiának közvetlen hozzáférést kell biztosítania részletes költségvetéséhez, amelynek tartalmaznia kell a szerződések és a közbeszerzési döntések listáját is; továbbá úgy véli, hogy ezt a listát az Akadémiának, költségvetési szabályzata rendelkezéseinek megfelelően, közzé kell tennie weboldalán, kivéve azon szerződések részleteit, amelyek nyilvánosságra hozatala biztonsági kockázatot jelenthet;

         Előirányzatok átvitele

                  11.

                  tudomásul veszi, hogy az Akadémia jelenlegi költségvetési gazdálkodása részeként létrehozott egy szervezeti kockázati nyilvántartást, hogy csökkentse az alulköltekezés veszélyét; emlékezteti azonban az Akadémiát a költségvetés végrehajtása megtervezésének és ellenőrzésének fontosságára az előirányzatok átvitelének minimalizálása érdekében; felhívja továbbá a Számvevőszéket és a Belső Ellenőrzési Szolgálatot (IAS), hogy biztosítsák a Parlamentet arról, hogy az Akadémia tényleges javulást ért el e kérdésben, és jelezzék, hogy minden tervezési és ellenőrzési eszköz megfelelően rendelkezésre áll;

         Könyvviteli hibák

                  12.

                  tudomásul veszi, hogy a 2009. évi előzetes beszámolóval kapcsolatban tapasztalható jelentős késedelmek és hibák ellenére az Akadémia biztosította a Parlamentet, hogy 2010 óta fokozta a pénzügyi fegyelmet és erősítette belső ellenőrzését; érdeklődve várja a Számvevőszék jelentését az Akadémia 2010-es éves beszámolójáról annak megállapítása érdekében, hogy az Akadémia megbízhatósági nyilatkozata megalapozott-e vagy sem;

                  13.

                  üdvözli az Akadémia igazgatótanácsának 2011. márciusi döntését, miszerint a korábbi belső ellenőrzési szabályok helyébe a Bizottság nemrégiben kidolgozott 16 belső ellenőrzési szabályát lépteti;

                  14.

                  úgy véli, hogy ez a 16 új szabály nagyobb segítséget nyújt az Akadémia igazgatója számára nemcsak az ellenőrzések terén, hanem annak nyomon követését illetően is, hogy ezek az ellenőrzések megfelelően történnek-e;

                  15.

                  felhívja ezért az Akadémiát, hogy folyamatosan tájékoztassa a Parlamentet e 16 belső ellenőrzési szabály végrehajtásáról;

         Humánerőforrás-gazdálkodás

                  16.

                  tudomásul veszi, hogy az Akadémia megszüntetett egy szerződést, amelyet a Számvevőszék „illegálisnak” talált; megjegyzi, hogy e szerződés 2011. szeptember 15-én szűnt meg ténylegesen, és hogy már közzétették az álláshirdetést; felhívja az Akadémiát, hogy tájékoztassa a mentesítésért felelős hatóságot ezen egyedi ügy fejleményeiről;

                  17.

                  tudomásul veszi, hogy az Akadémia megfelelőnek találta az Akadémia munkaerő-felvételi kézikönyvének végrehajtását, amely összhangba hozza az eljárásokat az Európai Unió tisztviselőinek személyzeti szabályzatával (7); felhívja a Számvevőszéket, hogy győződjön meg a Parlament számára a kézikönyv végrehajtási szintjéről;

         Magánkiadások finanszírozására felhasznált előirányzatok

                  18.

                  tudomásul veszi, hogy egy utólagos ellenőrzés külső számviteli ellenőrzése nyomán a jelenlegi igazgató visszafizetési eljárást kezdeményezett annak érdekében, hogy a korábbi igazgató térítsen vissza 2 014,94 EUR-t, amelyből eddig csak 43,45 EUR térült vissza; sajnálja a visszafizetett összegnek az Akadémia költségvetésében az előző igazgató irányítása alatt bekövetkezett pénzügyi veszteséghez képest csekély mértékét; tudomásul veszi, hogy a végső fizetési felhívást 2011-ben adták ki, és hogy következő lépésként eljárást fognak indítani egy angol bíróság előtt a 2007-ből származó tartozás jogosságának megállapítása érdekében, és amennyiben megfelelő ítélet születik, végrehajtók fogják megkísérelni a visszafizetetlen tartozás behajtását; felhívja a jelenlegi igazgatót, hogy folyamatosan tájékoztassa a mentesítésért felelős hatóságot az e téren bekövetkező fejleményekről;

         Az Akadémia 2010–2014 közötti többéves cselekvési terve

                  19.

                  megjegyzi, hogy a jelenlegi igazgató és vezetői csapata által biztosított nagyobb átláthatóság az Akadémia előtt álló kihívások jobb megértéséhez vezetett és ösztönözte a szükséges változásokat; üdvözli ennek kapcsán az Akadémia alábbiakra irányuló politikáját:

                              —

                              havi hírlevél és rendszeres előrehaladási jelentések készítése az igazgatótanácsnak annak érdekében, hogy pontos elemzéssel szolgáljon számára az Akadémia tevékenységéről;

                              —

                              a többéves cselekvési tervének végrehajtása tekintetében elért eredményekről szóló jelentéseinek rendszeres frissítése;

                              —

                              a Belső Ellenőrzési Szolgálat (IAS) által a költségvetési rendelet vonatkozó rendelkezései alapján készített éves jelentések megküldése a Parlament számára;

                  20.

                  üdvözli, hogy a Számvevőszék a Parlament kérésére közzétett egy jelentést az Akadémia 2010–2014 közötti többéves cselekvési tervének végrehajtásáról; tudomásul veszi a Számvevőszék jelentésének azon megállapítását, hogy az Akadémia többéves cselekvési tervének végrehajtása a tervek szerint történik; üdvözli, hogy az Akadémia bizonyította, hogy teljes mértékben végrehajtotta többéves cselekvési terve 1. (irányítás), 4. (pénzügyi rendszerének ellenőrzése), 5. (pénzügyi környezet), 6. (az igazgatótanácsra vonatkozó átláthatóság), 8. (stratégiai terv) és 9. pontját (többéves munkaerő-felvételi terv); a többéves cselekvési terv 12. pontja (közbeszerzések ellenőrzési környezete) és a többi célkitűzés megvalósítás alatt van, vagy végrehajtása tervbe van véve;

                  21.

                  felhívja az Akadémiát, hogy rendszeresen konzultáljon a Parlamenttel és továbbra is folyamatosan tájékoztassa azt a többéves cselekvési terv végrehajtásáról szóló előrehaladási jelentésekben;

                  22.

                  üdvözli továbbá a Belső Ellenőrzési Szolgálat (IAS) feljegyzését az Akadémia többéves cselekvési tervének végrehajtásáról szóló 3. előrehaladási jelentésről; tudomásul veszi a feljegyzés azon megállapítását, hogy a Belső Ellenőrzési Szolgálat (IAS) szerint az Akadémia megfelelően eleget tesz a Belső Ellenőrzési Szolgálat (IAS) észrevételeinek és ajánlásainak, és bár az Akadémia előrehaladási jelentése megmarad az általánosságok szintjén, egyértelműen áttekinti a terv különböző pontjainak helyzetét, ezért megfelelő alapul szolgál a különféle érdekeltek tájékoztatásához, beleértve a Parlament Költségvetési Ellenőrző Bizottságát is;

         Szerkezeti hiányosságok

                  23.

                  hangsúlyozza, hogy az Akadémia vezetési költségei tevékenységeihez képest magasak; üdvözli ezért az Akadémia igazgatási kiadásainak csökkentésére irányuló intézkedéseit, amelyeket az igazgatótanács a 2011 júniusában tartott 25. ülésén fogadott el, eldöntve, hogy 2012-re valamennyi igazgatótanácsi bizottságot felszámolják és minden igazgatótanácsi munkacsoportot alaposan megvizsgálnak;

                  24.

                  a mentesítésről szóló határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2011. május 10-i állásfoglalására (8).

         (1)  HL C 338., 2010.12.14., 137. o.

         (2)  HL L 250., 2011.9.27., 260. o.

         (3)  HL L 248., 2002.9.16., 1. o.

         (4)  HL L 256., 2005.10.1., 63. o.

         (5)  HL L 357., 2002.12.31., 72. o.

         (6)  HL L 320., 2010.12.7., 11. o.

         (7)  HL L 56., 1968.3.4., 1. o.

         (8)  HL L 250., 2011.9.27., 269. o.